
FINERA FACTORING DOO- у стечају, Београд	          		        3. Ст - 139/2017 
                                      
На основу члана 27. став 5. и члана 135. став 2  Закона о стечају (Сл. гласник РС бр. 104/2009, 99/2011, 71/2012 - одлука УС и 83/2014), као и поглавља III Националног стандарда о начину и поступку уновчења имовине стечајног дужника - Национални стандард број 5, стечајни управник стечајног дужника
FINERA FACTORING ДОО Београд – у стечају, МБ: 20339489, ПИБ: 105204962                        ул. Господар Јевремова бр.47/4, Београд 
(адреса за слање поште: Немањина 4/2, Поштански фах 660 11000 Београд 6)
ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
за
вршење услуга процене вредности имовине стечајног дужника, као и вредности стечајног дужника као правног лица на чијој имовини постоје разлучна права
Стечајни управник стечајног дужника FINERA FACTORING ДОО Београд – у стечају из Београда , по обавештавању стечајног судије и уз сагласност одбора поверилаца, спроводи поступак одабира најбољег понуђача за пружање услуге процене ликвидационе вредности имовине и процене вредности правног лица. Имовину стечајног дужника која је предмет процене чине искључиво потраживања која, по разним основима, стечајни дужник има према својим дужницима.

За потребе утврђивања процењене вредности у поступку продаје проценитељ ће користити следеће методе: 
-     процену вредности имовине ликвидационом методом
-     процену вредности правног лица (методом која је у складу са Међународним рачуноводственим стандардима, а којом се обезбеђује највећа вредност за повериоце).
 
Проценитељ ће такође :
-     извршити процену целисходности продаје стечајног дужника као правног лица у односу на појединачну продају имовине стечајног дужника,
-     утврдити процентуално учешће вредности процењене имовине на којој је конституисано разлучно право у односу на процењену вредности правног лица,
-     саставити и доставити правно мишљење у вези са правним статусом имовине која је предмет процене, на основу прибављене документације,

све са стањем на дан 31.12.2020. године и по завршетку посла ће стечајном управнику доставити детаљан Извештај о процени у електронској форми и најмање 4 примерка у писаној форми.  

Понуда треба да садржи:
· доказ да је понуђач регистрован за обављање одговарајуће делатности код надлежног државног органа
· податке о стручним лицима која ће вршити процену (квалификације и референце)
· цену услуге исказану у динарима без обрачунатог ПДВ 
· рок израде процене  
 
Oдабир најбољег понуђача ће извршити одбор поверилаца у роковима и по критеријумима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року избор понуђача ће извршити стечајни управник. Закључењу уговора са изабраним понуђачем приступиће се одмах по добијању сагласности стечајног судије.

Исплата уговорене цене за обављену услугу извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје имовине стечајног дужника или продаје стечајног дужника као правног лица.
 
Заинтересовани понуђачи, односно њихови овлашћени представници, детаљније информације за потребе израде понуде могу добити телефоном,  контакт особа - стечајни управник Бранимир Каран, Београд, телефон: 011/2449 830 ; 063-24-83-80 сваког радног дана од 9:00 до 12:00 часова или путем E-mail: karanbranimir@gmail.com 
Понуде за вршење услуга процене могу се доставити поштом или непосредно најкасније до 31. марта 2021. године до 14 часова, на адресу: FINERA FACTORING ДОО Београд – у стечају  Београд, Немањина 4/II, канцеларија 215, Поштански фах 660 11000 Београд 6.
 
Напомена: Понуде морају бити потписане од стране овлашћеног лица код понуђача 

